S-221/2019

Mál þetta, sem var dómtekið 25. september sl., var höfðað með ákæru Lögreglustjórans á Norðurlandi eystra, dagsettri 30. ágúst 2019, á hendur E-kk-þgf H-kk-þgf, [...]„fyrir eftirtalin brot gegn umferðar- og fíkniefnalögum með því að hafa:

I.(mál nr. 316- 2 019- 000144)

Laugardaginn 5. janúar 2019 haft í vörslum sínum, 0,53 grömm af maríhúana, í bifreiðinni [...]sem var kyrrstæð á göngustíg sunnan við Miðhúsabraut á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II.(mál nr. 316- 2019- 001028)

Sunnudaginn 10. febrúar 2019 haft í vörslum sínum, 0,79 grömm af maríhúana, á bílastæði við [...].

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

III.(mál nr. 316- 2019- 004953)

Aðfaranótt laugardagsins 15. júní 2019, ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 25 ng/ml) austur Þingvallastræti við Súluveg á Akureyri uns lögregla stöðvaði aksturinn.

Telst þetta varða við 1. mgr., sbr. 2. mgr. 45. gr. a., 1. mgr. 48. gr., allt sbr. 1. mgr. 100. gr. umferðarlaga nr. 50, 1987, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. nefndra umferðarlaga, með síðari breytingum. Jafnframt er krafist upptöku á efnum þeim sem lögregla lagði hald á og tilgreind eru í efnaskrám nr. 39.765 og 40.049, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Þann 8. janúar 2015 gerði ákærði sátt við Lögreglustjórann á Höfuðborgarsvæðinu um greiðslu 70.000 króna sektar vegna aksturs undir áhrifum fíkninefna. Þá gerði hann að nýju sátt við Lögreglustjórann á Höfuðborgarsvæðinuum greiðslu 205.000 króna sektar og sviptingu ökuréttar í tvö ár frá 4. febrúar 2019, vegna sams konar brots og að hafa ekki haft ökuskírteini meðferðis. Ákærði hefur nú öðru sinni ítrekað brot gegn 1. mgr., sbr. 2. mgr. 45. gr. a umferðarlaga nr. 50/1987 auk þess sem hann ók sviptur ökurétti og hafði fíkniefni í sínum vörslum. R efsingákærða er ákveðin fangelsi í 30 dagasem ekki er unnt að binda skilorði.

Með vísan til 101. gr. og 102. gr. umferðarlaga nr. 50/1987 ber að svipta ákærða ökurétti ævilangt.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar sem nemur 212.188 krónum.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærði sæta upptöku á þeim efnum er í dómsorði greinir.

A-kvk-nf S-kvk-nf aðstoðarmaður dómara kveður upp dóminn.

D Ó M S O R Ð :

Ákærði, E-kk-nf H-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði sakarkostnað, 212.188 krónur.

Gerð eru upptæk 1,32 grömm af marijúana.